ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
18 Μαρτίου 2025
ΤΕΥΧΟΣ  ΤΡΙΤΟ
Αρ. Φύλλου 1059
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ
Αριθμ. 3512
Προκήρυξη για την πλήρωση μίας (1) θέσης μέλους Δ.Ε.Π. του Τμήματος Οργάνωσης και Διοί-
κησης Επιχειρήσεων της Σχολής Διοίκησης Επιχειρήσεων, του Οικονομικού Πανεπιστημίου
Αθηνών, στη βαθμίδα του Αναπληρωτή Καθηγητή με γνωστικό αντικείμενο «Πληροφοριακά
Συστήματα για τη Διοίκηση Επιχειρήσεων».
Ο Πρύτανης του Οικονομικού Πανεπιστημίου Αθηνών,
λαμβάνοντας υπόψη: 1) Tην εισήγηση της Συνέλευσης
του Τμήματος Οργάνωσης και Διοίκησης Επιχειρήσεων
(συνεδρία 6η/16.01.2025), 2) την υπ’ αρ. 274/10.01.2025
αίτηση μέλους Δ.Ε.Π. για εξέλιξη, και σύμφωνα με τις
διατάξεις:
1. Της περ. ιζ’ της παρ. 1 του άρθρου 15, της παρ. 1 του
άρθρου 140, της παρ. 4 του άρθρου 463, του άρθρου 485,
της παρ. 4 του άρθρου 304, με τα ειδικώς οριζόμενα στο
άρθρο 307, του ν. 4957/2022 (Α’ 141), όπως τα τελευταία
έχουν αντικατασταθεί με την παρ. 2 του άρθρου 36 του
ν. 5029/2023 (Α’ 55),
2. του ν. 4009/2011 (Α’ 195) και συγκεκριμένα: της
παρ. 2 του άρθρου 16, μετά την αντικατάσταση και
τροποποίησή της με την παρ. 1 του άρθρου 30 του
ν. 4452/2017 (Α’ 17) και την παρ. 8 του άρθρου 76 του
ν.  4485/2017 (Α’  114), του άρθρου 19, όπως ισχύει,
μετά την αντικατάσταση και τροποποίησή του με τo
άρθρο 70 του ν. 4386/2016 (Α’ 83), το τέταρτο άρθρο
του ν. 4405/2016 (Α’ 129), τις παρ. 2 και 3 του άρθρου
30 του ν. 4452/2017 (Α’ 17), την παρ. 3 του άρθρου 83
του ν. 4485/2017 (Α’ 114), την παρ. 1 του άρθρου 16 του
ν. 4559/2018 (Α’ 142), την παρ. 3 του άρθρου 32 του
ν. 4589/2019 (Α’ 13), το άρθρο 9 του Κεφαλαίου Γ’ του
ν. 4521/2018 (Α’ 38) και την παρ. 3 του άρθρου 70 του
ν. 4610/2019 (Α’ 70), καθώς και της παρ. 22α του άρθρου 80,
3. της περ. ιδ’ της παρ. 2 του άρθρου 21 και τις παρ. 9
και 10 του άρθρου 84 του ν. 4485/2017 (Α’ 114),
4. του άρθρου 29 του ν. 3879/2010 (Α’ 163),
5. της παρ. 2 του Κεφαλαίου Α’ του άρθρου 6 του
ν. 2083/1992 (Α’ 159), όπως αντικαταστάθηκε με την
παρ. 1 του άρθρου 23 του ν. 3549/2007 (Α’ 69),
6. της υπό στοιχεία Φ.122.1/54846/Ζ2/18.05.2023
(Β’ 3295) απόφαση της Υπουργού Παιδείας και Θρησκευμάτων,
7. τις υπό στοιχεία Φ.122.1/94468/Ζ2/30.08.2023
(Β’ 5254), Φ/149466/Ζ2/29.12.2023 (Β’ 7603) Φ/112915/
Ζ2/30.09.2024 (Β’  5453) Φ/154400/Ζ2/24.12.2024
(Β’ 7226) αποφάσεις του Υπουργού Παιδείας, Θρησκευμάτων και Αθλητισμού,
8. της υπό στοιχεία Φ.122.1/6/14241/Ζ2/27.01.2017
(Β’ 225) απόφασης του Υπουργού Παιδείας, Έρευνας και
Θρησκευμάτων, όπως τροποποιήθηκε με την υπό στοιχεία Φ.122.1/86/83263/Ζ2/30.06.2020 (Β’ 2657) όμοια,
9. του π.δ. 134/1999 (Α’ 132),
10. της υπό στοιχεία 10691/10.07.2024 (Υ.Ο.Δ.Δ. 717,
ΑΔΑ: ΨΕ0Δ469Β4Μ-ΑΣ2) πράξης με την οποία διαπιστώνεται η εκλογή του Βασιλείου Βασδέκη του Γεωργίου,
Καθηγητή του Τμήματος Στατιστικής της Σχολής Επιστημών και Τεχνολογίας της Πληροφορίας του Ιδρύματος,
ως Πρύτανη του Οικονομικού Πανεπιστημίου Αθηνών,
με θητεία από 01.09.2024 έως 31.08.2028,
11. το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - «ΜΙΤΟΣ», αποφάσισε:
Την προκήρυξη (ανοικτή προκήρυξη) για την πλήρωση μίας (1) θέσης μέλους Δ.Ε.Π. ως εξής:
ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ
ΣΧΟΛΗ ΔΙΟΙΚΗΣΗΣ ΕΠΙΧΕΙΡΗΣΕΩΝ
ΤΜΗΜΑ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΕΠΙΧΕΙΡΗΣΕΩΝ
- Μία (1) θέση μέλους Δ.Ε.Π. στη βαθμίδα του Αναπληρωτή Καθηγητή στο γνωστικό αντικείμενο «Πληροφορι-
ακά Συστήματα για τη Διοίκηση Επιχειρήσεων».
Καλούνται οι ενδιαφερόμενοι να υποβάλουν αίτηση
υποψηφιότητας στο πληροφοριακό σύστημα ΑΠΕΛΛΑ
(http://apella.minedu.gov.gr), εντός αποκλειστικής προθεσμίας δύο (2) μηνών από την ημερομηνία του εγγρά-
φου της ανακοίνωσης της δημοσίευσης της Προκήρυξης
αυτής στον Ημερήσιο Τύπο μαζί με τα αναγκαία για την
κρίση δικαιολογητικά, τα οποία είναι:
1. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
της αλλοδαπής, τότε ακολουθείται η διαδικασία των παρ.
4 και 5 του άρθρου 304 του ν. 4957/2022 (Α’ 141).
2. Αντίγραφο δελτίου αστυνομικής ταυτότητας ή διαβατηρίου.
19.03.2025 16:43:18
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1059/18.03.2025
3. Βιογραφικό σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα.
6. Δικαιολογητικά (στην περίπτωση ξενόγλωσσων, επισήμως μεταφρασμένα στην Ελληνική) με τα οποία θα
αποδεικνύονται τα προβλεπόμενα εκ του Νόμου για την
εκάστοτε βαθμίδα έτη αυτοδύναμης διδασκαλίας μετά
την απόκτηση διδακτορικού διπλώματος στο γνωστικό
αντικείμενο του Τομέα σε Α.Ε.Ι. ή ομοταγή ιδρύματα του
εξωτερικού (στην περίπτωση των υποψηφίων για θέση
καθηγητή Α’ βαθμίδας θα πρέπει να προκύπτει και η τεκμηριωμένη συμβολή στη διαμόρφωση και διδασκαλία
της ύλης δύο τουλάχιστον μαθημάτων, καθώς και η διδακτική εμπειρία μεταπτυχιακών σπουδών, συνιστάμενη
στη διδασκαλία επί τριετία, τουλάχιστον, σε Προγράμματα Μεταπτυχιακών Σπουδών Α.Ε.Ι. της χώρας ή της
αλλοδαπής ή η επίβλεψη με την ιδιότητα του επιβλέποντος μίας τουλάχιστον διδακτορικής διατριβής που
έχει ολοκληρωθεί επιτυχώς ή η συμμετοχή σε τριμελείς
συμβουλευτικές επιτροπές δύο τουλάχιστον διδακτορικών διατριβών που έχουν ολοκληρωθεί επιτυχώς ή η
διεύθυνση επί τριετία, τουλάχιστον, αναγνωρισμένων
Ερευνητικών Ινστιτούτων ή τριετής, τουλάχιστον, θητεία σε διευθυντική θέση Διεθνών ή Ευρωπαϊκών Ορ-
γανισμών) ή αναγνωρισμένου επαγγελματικού χρόνου
ανάλογου επιπέδου σε σχετικό επιστημονικό πεδίο ή εργασίας σε αναγνωρισμένα ερευνητικά κέντρα της χώρας
ή της αλλοδαπής ή (στην περίπτωση υποψηφιοτήτων
για θέση Επίκουρου Καθηγητή) συμμετοχής με αμοιβή
σε οργανωμένα ερευνητικά προγράμματα.
7. Υπεύθυνη Δήλωση του ν. 1599/1986, με την οποία
δεσμεύονται ότι, σε περίπτωση εκλογής, θα προσκομίσουν, μετά την εκλογή και πριν από την έκδοση της
πρυτανικής πράξης διορισμού τους, τις ιατρικές γνωματεύσεις α) παθολόγου ή γενικού ιατρού και β) ψυχιάτρου,
είτε του δημοσίου είτε ιδιωτών, οι οποίες απαιτούνται
για την πιστοποίηση των υποψηφίων σύμφωνα με τα
οριζόμενα στο άρθρο 7 του ν. 4210/2013 (Α’ 254).
8. Οι άρρενες υποψήφιοι, υπεύθυνη δήλωση του
ν. 1599/1986, με την οποία δεσμεύονται ότι έχουν εκπληρώσει τις στρατιωτικές τους υποχρεώσεις ή ότι έχουν
νομίμως απαλλαγεί από αυτές ή ότι θα έχουν εκπληρώσει
τις στρατιωτικές τους υποχρεώσεις ή θα έχουν απαλλαγεί
νόμιμα από αυτές πριν από την έκδοση της πρυτανικής
πράξης διορισμού τους.
Σύμφωνα με την παρ. 2δ του άρθρου 3 της υπό στοιχεία Φ.122.1/6/14241/Ζ2/27.01.2017 (Β’ 225) απόφασης
του Υπουργού Παιδείας, Έρευνας και Θρησκευμάτων, τα
ανωτέρω απαιτούμενα δικαιολογητικά υποβάλλονται
αποκλειστικά και μόνο ηλεκτρονικά.
Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
Το αντίγραφο ποινικού μητρώου δικαστικής χρήσης
και το πιστοποιητικό στρατολογικής κατάστασης τύπου
Α’ θα αναζητηθούν αυτεπαγγέλτως από την υπηρεσία
που θα προβεί στην έκδοση της τελικής πράξης διορισμού.
Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους-μέλους
της Ευρωπαϊκής Ένωσης, στο οποίο δεν προβλέπεται
όμοιο κώλυμα διορισμού. Οι ανωτέρω πολίτες οφείλουν
να υποβάλλουν, εκτός των πιο πάνω δικαιολογητικών
και πτυχίο ή μεταπτυχιακό τίτλο σπουδών Ελληνικού
Α.Ε.Ι. ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1’ επιπέδου
από το Κέντρο Ελληνικής Γλώσσας, από το οποίο θα
αποδεικνύεται η πλήρης γνώση και άνετη χρήση της
Ελληνικής Γλώσσας.
Το Οικονομικό Πανεπιστήμιο Αθηνών δεσμεύεται να
εξασφαλίζει ίσες ευκαιρίες και δικαιώματα στην εργασία
και στην εκπαίδευση.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η Προκήρυξη αυτή να δημοσιευθεί στην Εφημερίδα
της Κυβερνήσεως.
Αθήνα, 11 Μαρτίου 2025
Ο Πρύτανης
ΒΑΣΙΛΕΙΟΣ ΒΑΣΔΕΚΗΣ
Ι
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ
ΘΕΣΣΑΛΟΝΙΚΗΣ
Αριθμ. 52024
Προκήρυξη κενής θέσης Δ.Ε.Π. του Τμήματος Ιατρικής του Αριστοτελείου Πανεπιστημίου Θεσσα-
λονίκης στη βαθμίδα του επίκουρου καθηγητή
με γνωστικό αντικείμενο «Αγγειοχειρουργική».
Ο Πρύτανης του Αριστοτελείου Πανεπιστημίου Θεσσαλονίκης κατόπιν σχετικής εισήγησης της Συνέλευ-
σης του Τμήματος Ιατρικής (συνεδρίαση αριθμ. 17/
19-12-2024) και λαμβάνοντας υπόψη την υπ’ αρ. 51/3009-2024 Πράξη Υπουργικού Συμβουλίου η οποία κοι-
νοποιήθηκε στο Τμήμα Ιατρικής με το υπ’ αρ. 33166/1812-2024 έγγραφο του Πρύτανη του ΑΠΘ, αναφορικά με
την έγκριση προγραμματισμού προσλήψεων του έτους
2025, την υπό στοιχεία Φ/154564/Ζ2/24-12-2024 (ανακοινοποιημένη στο ορθό στις 09-01-2025) υπουργική
απόφαση με θέμα «Κατανομή θέσεων για την πρόσληψη
μελών ΔΕΠ σε Πανεπιστημιακές Κλινικές Νοσοκομείων
και Πανεπιστημιακά Κέντρα Υγείας για το έτος 2025»,
με την οποία κατανεμήθηκαν στο ΑΠΘ πενήντα τρείς
(53) κενές θέσεις για την πρόσληψη μελών Δ.Ε.Π. και την
υπ’ αρ. 3156/12-02-2025 συνεδρίαση της Συγκλήτου του
Αριστοτελείου Πανεπιστημίου Θεσσαλονίκης (υπ αρ.
48078/20-02-2025 απόφαση), καθώς και τις διατάξεις:
1) Tης περ. ζ της παρ. 15 του άρθρου 15, της περ. ιδ της
παρ. 2 του άρθρου 21 και των παρ. 9 και 10 του άρθρου
84 του ν. 4485/2017 (Α’ 114),
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1059/18.03.2025
2) της παρ. 10 του άρθρου τέταρτου του ν. 4405/2016
(Α’ 129),
3) της περ. α’ [όπως αντικαταστάθηκε από την παρ. 1
του άρθρου τέταρτου του ν. 4405/2016 (Α’ 129)], της
περ. β’ [όπως αντικαταστάθηκε από το άρθρο 9 του
ν. 4521/2018 (Α’ 38)] και της περ. γ’ [όπως τροποποιήθηκε
με την παρ. 1 του άρθρου 16 του ν. 4559/2018 (Α’ 142),
την παρ. 3 του άρθρου 32 του ν. 4589/2019 (Α’ 13) και
την παρ. 3 του άρθρου 70 του ν. 4610/2019 (Α’ 70)] της
παρ. 1 του άρθρου 19 [όπως αυτό αντικαταστάθηκε από
το άρθρο 70 του ν. 4386/2016 (Α’ 83)] του ν. 4009/2011
(Α’ 195),
4) της παρ. 2 του άρθρου 16 του ν. 4009/2011, όπως
αντικαταστάθηκε από την παρ. 1α του άρθρου 30 του
ν. 4452/2017 (Α’ 17)
5) των άρθρων 23 και 25 του ν. 3549/2007 (Α’ 69),
6) του π.δ. 134/1999 (Α’ 132),
7) της υπό στοιχεία Φ.122.1/88/119483/Ζ2/20-7-2016
ερμηνευτικής εγκυκλίου του Υπουργείου Παιδείας, Έρευνας και Θρησκευμάτων,
8) της υπό στοιχεία Φ.122.1/6/14241/Z2/31-1-2017
υπουργικής απόφασης «α) Διαδικασία συγκρότησης
των εκλεκτορικών σωμάτων των Α.Ε.Ι., ρύθμιση θεμάτων εκλογής και εξέλιξης καθηγητών και υπηρετούντων
λεκτόρων, ανανέωσης και μονιμοποίησης των επί θητεία
επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά με την εφαρ-
μογή των διατάξεων του άρθρου 19 του ν. 4009/2011
(Α’ 195) και του άρθρου 4 του ν. 4405/2016 (Α’ 129). β)
Ανάπτυξη και λειτουργία ηλεκτρονικού συστήματος
ολοκληρωμένης διαχείρισης διαδικασιών εκλογής και
εξέλιξης καθηγητών και υπηρετούντων λεκτόρων, ανανέωσης και μονιμοποίησης των επί θητεία επίκουρων
καθηγητών, καθώς και κατάρτισης και τήρησης μητρώων εσωτερικών και εξωτερικών μελών» (Β’ 225), όπως
τροποποιήθηκε με την υπό στοιχεία Φ.122.1/86/83263/
Ζ2/30.6.2020 υπουργική απόφαση(Β’ 2657),
9) της υπ’ αρ. 43153/8-2-2024 διαπιστωτικής πράξης
του Πρύτανη του Αριστοτελείου Πανεπιστημίου Θεσσαλονίκης «Εκλογή Πρύτανη του Αριστοτελείου Πανε-
πιστημίου Θεσσαλονίκης» (Υ.Ο.Δ.Δ.  100),
10) του άρθρου 463 του ν. 4957/2022(Α’ 141), όπως
αυτό τροποποιήθηκε με το άρθρο 24 του ν. 5057/2023
(Α’ 164) και οι αναφερόμενες σε αυτό προθεσμίες παρατάθηκαν με την υπό στοιχεία Φ/154400/Ζ2/24-12-2024
υπουργική απόφαση(Β’ 7226),
11) το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ, αποφάσισε:
Την προκήρυξη (ανοικτή προκήρυξη) για την πλήρωση μίας (1) κενής θέσης Δ.Ε.Π., ως εξής:
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
ΣΧΟΛΗ ΕΠΙΣΤΗΜΩΝ ΥΓΕΙΑΣ
ΤΜΗΜΑ ΙΑΤΡΙΚΗΣ
ΤΟΜΕΑΣ ΧΕΙΡΟΥΡΓΙΚΉΣ
Μία (1) κενή θέση Δ.Ε.Π. στη βαθμίδα του επίκουρου
καθηγητή με γνωστικό αντικείμενο «Αγγειοχειρουργική».
Συνοπτική περιγραφή του γνωστικού αντικειμένου:
Ανοιχτή και Ενδαγγειακή Χειρουργική, Διάγνωση και
Αντιμετώπιση των Αγγειακών Παθήσεων, Αιμοδυναμική
των Αγγείων.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μαζί με όλα τα αναγκαία
για κρίση δικαιολογητικά στο πληροφοριακό σύστημα
«ΑΠΕΛΛΑ» στη δίμηνη αποκλειστική προθεσμία, την
έναρξη και τη λήξη της οποίας θα ορίσει ο υπεύθυνος
του ιδρύματος ύστερα από τη δημοσίευση της σχετικής
προκήρυξης στην ΕτΚ και την ανάρτησή της στο Πληροφοριακό Σύστημα και η οποία θα αναφέρεται στο έγγρα-
φο της ανακοίνωσης της δημοσίευσης της Προκήρυξης
αυτής στον Ημερήσιο Τύπο.
Ειδικότερα, όσοι επιθυμούν να υποβάλουν αίτηση
υποψηφιότητας εγγράφονται στο σύστημα, καταχωρίζοντας τα απαραίτητα στοιχεία, όπως αναφέρονται στο
σχετικό εγχειρίδιο, και υποβάλλουν ηλεκτρονικά την αίτηση υποψηφιότητας μαζί με όλα τα αναγκαία για την
κρίση δικαιολογητικά. Ως τέτοια νοούνται:
1. Αντίγραφο δελτίου αστυνομικής ταυτότητας ή διαβατηρίου. Περαιτέρω, οι άρρενες υποψήφιοι που κατά
τον χρόνο ηλεκτρονικής υποβολής της αίτησης υποψηφιότητας τους δεν έχουν, ακόμη, εκπληρώσει τις στρα-
τιωτικές τους υποχρεώσεις, ούτε έχουν νόμιμα απαλλαγεί από αυτές, οφείλουν, επιπλέον, να καταχωρίσουν
υπεύθυνη δήλωση του ν. 1599/1986, με την οποία θα
αναλαμβάνουν την δέσμευση ότι θα έχουν εκπληρώσει
τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της πρυτανικής
πράξης διορισμού τους.
2. Αντίγραφο των πτυχίων και των τίτλων σπουδών
τους.
Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να συνοδεύονται από επίσημες
μεταφράσεις, καθώς και από την απόφαση ισοτιμίας
από το ΔΟΑΤΑΠ. Εάν δεν υπάρχει απόφαση ισοτιμίας,
εφαρμόζεται το άρθρο 304 του ν. 4957/2022. Διευκρινίζεται πως οι εκλεγέντες υποψήφιοι υποχρεούνται να
προσκομίσουν τους αλλοδαπούς τίτλους σπουδών που
τυχόν κατέχουν, με τις προσήκουσες νόμιμες θεωρήσεις
(με επισημείωση της Σύμβασης της Χάγης ή με θεώρηση
των οικείων προξενικών αρχών), πριν από την έκδοση
της πρυτανικής πράξης διορισμού τους.
3. Βιογραφικό σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
5. Το πλήρες κείμενο της διδακτορικής διατριβής και
άλλα επιστημονικά δημοσιεύματα. Ειδικώς ως προς τους
κατόχους διδακτορικών τίτλων, που έχουν χορηγηθεί
από ημεδαπά Ανώτατα Εκπαιδευτικά Ιδρύματα, αρκεί
η παράθεση, στο αρχείο του αναλυτικού υπομνήματος,
σχετικού συνδέσμου που παραπέμπει στον ενιαίο εντοπιστή πόρων (url) του ιστοτόπου του Εθνικού Αρχείου
Διδακτορικών Διατριβών, που συγκροτείται, τηρείται και
διατίθεται κατά νόμον από το Εθνικό Κέντρο Τεκμηρίωσης και Ηλεκτρονικού Περιεχομένου, εφόσον είναι εκεί
διαθέσιμο, σε ψηφιακή μορφή, το κείμενο της αντίστοιχης διδακτορικής διατριβής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1059/18.03.2025
Οι υποψήφιοι επίσης οφείλουν να καταχωρίζουν στο
σύστημα ΑΠΕΛΛΑ και όλα τα απαραίτητα έγγραφα
στοιχεία που πιστοποιούν τα προβλεπόμενα από την
νομοθεσία προσόντα εκλογής και ιδίως τις κατάλληλες
βεβαιώσεις και πιστοποιητικά που αποδεικνύουν την
επικαλούμενη εκ μέρους τους διδακτική, ερευνητική και
επαγγελματική προϋπηρεσία.
Η αίτηση υποψηφιότητας και τα απαιτούμενα κατά τα
ανωτέρω δικαιολογητικά υποβάλλονται αποκλειστικά
και μόνο ηλεκτρονικά σύμφωνα με τα ανωτέρω. Η μη
υποβολή τους εντός της ταχθείσης από την προκήρυξη
προθεσμίας συνιστά λόγο απαραδέκτου της αίτησης.
Επιπλέον απαιτούνται:
• Γνωματεύσεις (α) παθολόγου ή γενικού ιατρού και
(β) ψυχιάτρου, είτε του δημοσίου είτε ιδιωτών, που να
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, οι
οποίες θα κατατεθούν από τους υποψήφιους που θα
εκλεγούν σε θέση μέλους ΔΕΠ πριν την έκδοση της πρυτανικής πράξης διορισμού τους.
• Πιστοποιητικό γέννησης, το οποίο θα αναζητηθεί
αυτεπαγγέλτως από την αρμόδια υπηρεσία πριν την
έκδοση της πρυτανικής πράξης διορισμού τους. Προκειμένου για πολίτες κρατών - μελών της Ευρωπαϊκής
Ένωσης, υποβάλλεται πιστοποιητικό της αρμόδιας
αρχής του κράτους την ιθαγένεια του οποίου έχει ο
υποψήφιος.
• Αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου
Α’, τα οποία θα αναζητηθούν αυτεπαγγέλτως από την
αρμόδια υπηρεσία πριν την έκδοση της πρυτανικής
πράξης διορισμού τους. Το κώλυμα της μη εκπλήρωσης
των στρατιωτικών υποχρεώσεων δεν ισχύει για πολίτες
κράτους-μέλους της Ευρωπαϊκής Ένωσης, στο οποίο
δεν προβλέπεται όμοιο κώλυμα διορισμού.
Οι πολίτες κράτους - μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
Ελληνικής γλώσσας.
Ο υποψήφιος που θα επιλεγεί για τη θέση, υποχρεούται να καταθέσει στη Γραμματεία του Τμήματος τα
πρωτότυπα έγγραφα-δικαιολογητικά του φακέλου του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905,ΑΛΕ 2120101005
και 2190201099).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 11 Μαρτίου 2025
Ο Πρύτανης
ΧΑΡΑΛΑΜΠΟΣ ΦΕΙΔΑΣ
Αριθμ. 52026
Προκήρυξη κενής θέσης Δ.Ε.Π. του Τμήματος Ιατρικής του Αριστοτελείου Πανεπιστημίου Θεσσα-
λονίκης στη βαθμίδα του επίκουρου καθηγητή
με γνωστικό αντικείμενο «Γενική Χειρουργική».
Ο Πρύτανης του Αριστοτελείου Πανεπιστημίου Θεσσαλονίκης, κατόπιν σχετικής εισήγησης της Συνέλευσης του
Τμήματος Ιατρικής (συνεδρίαση αριθμ. 17/19-12-2024)
και, λαμβάνοντας υπόψη την υπ’ αρ. 51/30-09-2024 Πράξη Υπουργικού Συμβουλίου η οποία κοινοποιήθηκε στο
Τμήμα Ιατρικής με το έγγραφο 33166/18-12-2024 του
Πρύτανη του ΑΠΘ, αναφορικά με την έγκριση προγραμματισμού προσλήψεων του έτους 2025, την υπό στοιχεία
Φ/154564/Ζ2/24-12-2024 (ανακοινοποιημένη στο ορθό
στις 09-01-2025) υπουργική απόφαση με θέμα «Κατανομή θέσεων για την πρόσληψη μελών ΔΕΠ σε Πανεπι-
στημιακές Κλινικές Νοσοκομείων και Πανεπιστημιακά
Κέντρα Υγείας για το έτος 2025», με την οποία κατανεμήθηκαν στο ΑΠΘ πενήντα τρείς (53) κενές θέσεις για την
πρόσληψη μελών Δ.Ε.Π., και την υπ’ αρ. 3156/12-02-2025
συνεδρίαση της Συγκλήτου του Αριστοτελείου Πανεπιστημίου Θεσσαλονίκης (απόφαση αριθμ. 48078/20-02-
2025), καθώς και τις διατάξεις:
1) Tης περ. ζ της παρ. 15 του άρθρου 15, της περ. ιδ της
παρ. 2 του άρθρου 21 και των παρ. 9 και 10 του άρθρου
84 του ν. 4485/2017 (Α’ 114),
2) της παρ. 10 του άρθρου τέταρτου του ν. 4405/2016
(Α’ 129),
3) της περίπτωσης α’ [όπως αντικαταστάθηκε από την
παρ. 1 του άρθρου τέταρτου του ν. 4405/2016 (Α’ 129)],
της περίπτωσης β’ [όπως αντικαταστάθηκε από το άρθρο 9 του ν. 4521/2018 (Α’ 38)] και της περίπτωσης γ’
[όπως τροποποιήθηκε με την παρ. 1 του άρθρου 16
του ν. 4559/2018 (Α’ 142), την παρ. 3 του άρθρου 32
του ν. 4589/2019 (Α’ 13) και την παρ. 3 του άρθρου
70 του ν. 4610/2019 (Α’ 70)] της παρ. 1 του άρθρου 19
[όπως αυτό αντικαταστάθηκε από το άρθρο 70 του
ν. 4386/2016 (Α’ 83)] του ν. 4009/2011 (Α’ 195),
4) της παρ. 2 του άρθρου 16 του ν. 4009/2011, όπως
αντικαταστάθηκε από την παρ. 1α του άρθρου 30 του
ν. 4452/2017 (Α’ 17)
5) των άρθρων 23 και 25 του ν. 3549/2007 (Α’ 69),
6) του π.δ. 134/1999 (Α’ 132),
7) της υπό στοιχεία Φ.122.1/88/119483/Ζ2/20-7-2016
ερμηνευτικής εγκυκλίου του Υπουργείου Παιδείας, Έρευνας και Θρησκευμάτων,
8) της υπό στοιχεία Φ.122.1/6/14241/Z2/31-1-2017
υπουργικής απόφασης «α) Διαδικασία συγκρότησης
των εκλεκτορικών σωμάτων των Α.Ε.Ι., ρύθμιση θεμάτων εκλογής και εξέλιξης καθηγητών και υπηρετούντων
λεκτόρων, ανανέωσης και μονιμοποίησης των επί θητεία
επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά με την εφαρ-
μογή των διατάξεων του άρθρου 19 του ν. 4009/2011
(Α’ 195), όπως ισχύει, και του άρθρου 4 του ν. 4405/2016
(Α’ 129). β) Ανάπτυξη και λειτουργία ηλεκτρονικού συστήματος ολοκληρωμένης διαχείρισης διαδικασιών εκλογής
και εξέλιξης καθηγητών και υπηρετούντων λεκτόρων,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1059/18.03.2025
ανανέωσης και μονιμοποίησης των επί θητεία επίκουρων
καθηγητών, καθώς και κατάρτισης και τήρησης μητρώων εσωτερικών και εξωτερικών μελών» (Β’ 225), όπως
τροποποιήθηκε με την υπό στοιχεία Φ.122.1/86/83263/
Ζ2/30.6.2020 υπουργική απόφαση(Β’ 2657),
9) της υπ’ αρ. 43153/8-2-2024 διαπιστωτικής πράξης
του Πρύτανη του Αριστοτελείου Πανεπιστημίου Θεσσαλονίκης «Εκλογή Πρύτανη του Αριστοτελείου Πανε-
πιστημίου Θεσσαλονίκης» (Υ.Ο.Δ.Δ. /100),
10) του άρθρου 463 του ν. 4957/2022(Α’ 141), όπως
αυτό τροποποιήθηκε με το άρθρο 24 του ν. 5057/2023
(Α’ 164) και οι αναφερόμενες σε αυτό προθεσμίες παρατάθηκαν με την υπό στοιχεία Φ/154400/Ζ2/24-12-2024
υπουργική απόφαση (Β’ 7226),
11) το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ, αποφάσισε:
την προκήρυξη (ανοικτή προκήρυξη) για την πλήρωση
μίας (1) κενής θέσης Δ.Ε.Π., ως εξής:
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
ΣΧΟΛΗ ΕΠΙΣΤΗΜΩΝ ΥΓΕΙΑΣ
ΤΜΗΜΑ ΙΑΤΡΙΚΗΣ
ΤΟΜΕΑΣ ΧΕΙΡΟΥΡΓΙΚΗΣ
Μία (1) κενή θέση Δ.Ε.Π. στη βαθμίδα επίκουρου καθηγητή με γνωστικό αντικείμενο «Γενική Χειρουργική».
Συνοπτική περιγραφή του γνωστικού αντικειμένου:
Χειρουργική τραύματος, επειγόντων χειρουργικών
παθήσεων, παθήσεων θυρεοειδούς και παραθυρεοειδών, παθήσεων μαστού, παθήσεων ήπατος χοληφόρων
παγκρέατος σπληνός, παθήσεων του παχέος εντέρου και
πρωκτού, τις μεταμοσχεύσεις οργάνων και ιστών (ήπατος, ενήλικες και παιδιά, νεφρών, ενήλικες και παιδιά,
παγκρέατος, νησιδίων παγκρέατος, ηπατοκυττάρων, καθώς και την δωρεά, λήψη και συντήρηση μοσχευμάτων)
και τα χειρουργικά προβλήματα των υποψηφίων προς
μεταμόσχευση και των μεταμοσχευμένων ασθενών. Η
Γενική Χειρουργική καλύπτει το τραύμα καθώς και τις παθήσεις των ζωτικών οργάνων της κοιλίας, του πεπτικού
συστήματος, της περιπρωκτικής χώρας, του ήπατος και
των χοληφόρων αγγείων, του παγκρέατος, του σπληνός,
των επινεφριδίων, του θυρεοειδούς και των παραθυρεοειδών, του θώρακα και του μαστού.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μαζί με όλα τα αναγκαία
για κρίση δικαιολογητικά στο πληροφοριακό σύστημα
«ΑΠΕΛΛΑ» στη δίμηνη αποκλειστική προθεσμία, την
έναρξη και τη λήξη της οποίας θα ορίσει ο υπεύθυνος
του ιδρύματος ύστερα από τη δημοσίευση της σχετικής
προκήρυξης στην ΕτΚ και την ανάρτησή της στο Πληροφοριακό Σύστημα και η οποία θα αναφέρεται στο έγγρα-
φο της ανακοίνωσης της δημοσίευσης της Προκήρυξης
αυτής στον Ημερήσιο Τύπο.
Ειδικότερα, όσοι επιθυμούν να υποβάλουν αίτηση
υποψηφιότητας εγγράφονται στο σύστημα, καταχωρίζοντας τα απαραίτητα στοιχεία, όπως αναφέρονται στο
σχετικό εγχειρίδιο, και υποβάλλουν ηλεκτρονικά την αίτηση υποψηφιότητας μαζί με όλα τα αναγκαία για την
κρίση δικαιολογητικά. Ως τέτοια νοούνται:
1. Αντίγραφο δελτίου αστυνομικής ταυτότητας ή διαβατηρίου. Περαιτέρω, οι άρρενες υποψήφιοι που κατά
τον χρόνο ηλεκτρονικής υποβολής της αίτησης υποψηφιότητας τους δεν έχουν, ακόμη, εκπληρώσει τις στρα-
τιωτικές τους υποχρεώσεις, ούτε έχουν νόμιμα απαλλαγεί από αυτές, οφείλουν, επιπλέον, να καταχωρίσουν
υπεύθυνη δήλωση του ν. 1599/1986, με την οποία θα
αναλαμβάνουν την δέσμευση ότι θα έχουν εκπληρώσει
τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της πρυτανικής
πράξης διορισμού τους.
2. Αντίγραφο των πτυχίων και των τίτλων σπουδών
τους.
Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να συνοδεύονται από επίσημες
μεταφράσεις, καθώς και από την απόφαση ισοτιμίας
από το ΔΟΑΤΑΠ. Εάν δεν υπάρχει απόφαση ισοτιμίας,
εφαρμόζεται το άρθρο 304 του ν. 4957/2022. Διευκρινίζεται πως οι εκλεγέντες υποψήφιοι υποχρεούνται να
προσκομίσουν τους αλλοδαπούς τίτλους σπουδών που
τυχόν κατέχουν, με τις προσήκουσες νόμιμες θεωρήσεις
(με επισημείωση της Σύμβασης της Χάγης ή με θεώρηση
των οικείων προξενικών αρχών), πριν από την έκδοση
της πρυτανικής πράξης διορισμού τους.
3. Βιογραφικό σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
5. Το πλήρες κείμενο της διδακτορικής διατριβής και
άλλα επιστημονικά δημοσιεύματα. Ειδικώς ως προς τους
κατόχους διδακτορικών τίτλων, που έχουν χορηγηθεί
από ημεδαπά Ανώτατα Εκπαιδευτικά Ιδρύματα, αρκεί
η παράθεση, στο αρχείο του αναλυτικού υπομνήματος,
σχετικού συνδέσμου που παραπέμπει στον ενιαίο εντοπιστή πόρων (url) του ιστοτόπου του Εθνικού Αρχείου
Διδακτορικών Διατριβών, που συγκροτείται, τηρείται και
διατίθεται κατά νόμον από το Εθνικό Κέντρο Τεκμηρίωσης και Ηλεκτρονικού Περιεχομένου, εφόσον είναι εκεί
διαθέσιμο, σε ψηφιακή μορφή, το κείμενο της αντίστοιχης διδακτορικής διατριβής.
Οι υποψήφιοι επίσης οφείλουν να καταχωρίζουν στο
σύστημα ΑΠΕΛΛΑ και όλα τα απαραίτητα έγγραφα
στοιχεία που πιστοποιούν τα προβλεπόμενα από την
νομοθεσία προσόντα εκλογής και ιδίως τις κατάλληλες
βεβαιώσεις και πιστοποιητικά που αποδεικνύουν την
επικαλούμενη εκ μέρους τους διδακτική, ερευνητική και
επαγγελματική προϋπηρεσία.
Η αίτηση υποψηφιότητας και τα απαιτούμενα κατά τα
ανωτέρω δικαιολογητικά υποβάλλονται αποκλειστικά
και μόνο ηλεκτρονικά σύμφωνα με τα ανωτέρω. Η μη
υποβολή τους εντός της ταχθείσης από την προκήρυξη
προθεσμίας συνιστά λόγο απαραδέκτου της αίτησης.
Επιπλέον απαιτούνται:
• Γνωματεύσεις (α) παθολόγου ή γενικού ιατρού και
(β) ψυχιάτρου, είτε του δημοσίου είτε ιδιωτών, που να
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, οι
οποίες θα κατατεθούν από τους υποψήφιους που θα
εκλεγούν σε θέση μέλους ΔΕΠ πριν την έκδοση της πρυτανικής πράξης διορισμού τους.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1059/18.03.2025
• Πιστοποιητικό γέννησης, το οποίο θα αναζητηθεί
αυτεπαγγέλτως από την αρμόδια υπηρεσία πριν την
έκδοση της πρυτανικής πράξης διορισμού τους. Προκειμένου για πολίτες κρατών - μελών της Ευρωπαϊκής
Ένωσης, υποβάλλεται πιστοποιητικό της αρμόδιας αρχής
του κράτους την ιθαγένεια του οποίου έχει ο υποψήφιος.
• Αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου
Α’, τα οποία θα αναζητηθούν αυτεπαγγέλτως από την
αρμόδια υπηρεσία πριν την έκδοση της πρυτανικής
πράξης διορισμού τους. Το κώλυμα της μη εκπλήρωσης
των στρατιωτικών υποχρεώσεων δεν ισχύει για πολίτες
κράτους-μέλους της Ευρωπαϊκής Ένωσης, στο οποίο δεν
προβλέπεται όμοιο κώλυμα διορισμού.
Οι πολίτες κράτους - μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
Ελληνικής γλώσσας.
Ο υποψήφιος που θα επιλεγεί για τη θέση, υποχρεούται να καταθέσει στη Γραμματεία του Τμήματος τα
πρωτότυπα έγγραφα-δικαιολογητικά του φακέλου του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905,ΑΛΕ 2120101005
και 2190201099).
Η Προκήρυξη αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 11 Μαρτίου 2025
Ο Πρύτανης
ΧΑΡΑΛΑΜΠΟΣ ΦΕΙΔΑΣ
Ι
ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ
Αριθμ. 4015
Προκήρυξη θέσης Διδακτικού Ερευνητικού
Προσωπικού (Δ.Ε.Π.) του Τμήματος Λογιστικής
και Χρηματοοικονομικής της Σχολής
Οικονομικών Επιστημών του Πανεπιστημίου
Δυτικής Μακεδονίας στη βαθμίδα του
Αναπληρωτή Καθηγητή με γνωστικό
αντικείμενο «Μοντελοποίηση Συστημάτων
Καινοτομίας».
Ο Πρύτανης του Πανεπιστημίου Δυτικής Μακεδονίας λαμβάνοντας υπόψη την απόφαση της Συνέλευσης
του Τμήματος Λογιστικής και Χρηματοοικονομικής της
Σχολής Οικονομικών Επιστημών του Πανεπιστημίου Δυτικής Μακεδονίας στη συνεδρίαση υπ’ αρ. 3/24-02-2025,
έπειτα από αίτηση εξέλιξης Επίκουρης Καθηγήτριας με
ταυτόχρονη μεταβολή γνωστικού αντικειμένου  με ημερομηνία 14-02-2025 και σύμφωνα με:
1. Το άρθρο 463 του ν. 4957/2022 « Νέοι Ορίζοντες στα
Ανώτατα Εκπαιδευτικά Ιδρύματα : Ενίσχυση της ποιότητας , της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141),
2. την περ. η της παρ. 18 του άρθρου 8, της περ. γ της
παρ. 9 του άρθρου 9, της παρ. 1 του άρθρου 16, των παρ.
1 και 3 του άρθρου 77 και της παρ. 22α του άρθρου 80
του ν. 4009/2011 (Α’ 195),
3. το άρθρου 2 του π.δ. 134/1999 (Α’ 132),
4. τις ερμηνευτικές εγκυκλίους του Υπουργείου Παιδείας, Δια Βίου Μάθησης και Θρησκευμάτων υπό στοιχεία
Φ.122.1/350/141732/Β2/09-12-2011 (ανακοινοποιημένης στο ορθό στις 20-12-2011) και Φ.122.1/58/22996/
Β2/05-03-2012,
5. το άρθρο 9 του ν. 4521/2018 (Α’ 38) το οποίο αντικατέστησε το άρθρο 19 του ν. 4009/2011 (Α’ 195),
6. το άρθρο τέταρτο του ν. 4405/2016 (Α’ 129) και
της εγκυκλίου του Υπουργείου Παιδείας, Έρευνας και
Θρησκευμάτων υπό στοιχεία Φ.122.1/88/119483/Ζ2/
20-07-2016,
7. την υπουργική απόφαση του Υπουργού Παιδείας, Έρευνας και Θρησκευμάτων υπό στοιχεία
Φ.122.1/6/14241/Ζ2/27-01-2017 (Β’ 225) α) Διαδικασία
συγκρότησης των εκλεκτορικών σωμάτων των Α.Ε.Ι.,
ρύθμιση θεμάτων εκλογής και εξέλιξης καθηγητών και
υπηρετούντων λεκτόρων, ανανέωσης και μονιμοποίησης
των επί θητεία επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετι-
κά με την εφαρμογή των διατάξεων του άρθρου 19 του
ν. 4009/2011 (Α’ 195) και του άρθρου 4 του ν. 4405/2016
(Α’ 129). β) Ανάπτυξη και λειτουργία ηλεκτρονικού συστήματος ολοκληρωμένης διαχείρισης διαδικασιών
εκλογής και εξέλιξης καθηγητών και υπηρετούντων
λεκτόρων, ανανέωσης και μονιμοποίησης των επί θητεία επίκουρων καθηγητών, καθώς και κατάρτισης και
τήρησης μητρώων εσωτερικών και εξωτερικών μελών,
8. το άρθρο 30 του ν.  4452/2017 «Ρύθμιση θεμάτων
του Κρατικού Πιστοποιητικού Γλωσσομάθειας, της
Εθνικής Βιβλιοθήκης της Ελλάδας και άλλες διατάξεις»
(Α’ 17), που αντικατέστησε την παρ. 2 του άρθρου 16 του
ν. 4009/2011 (Α’ 195),
9. την υπ’ αρ. 4053/31-03-2017 απόφαση της Συγκλήτου του Πανεπιστημίου Δυτικής Μακεδονίας «Διαδικασία
προκήρυξης, επιλογής και εξέλιξης θέσεων καθηγητών
και υπηρετούντων λεκτόρων, ανανέωσης και μονιμοποίησης επίκουρων καθηγητών επί θητεία στο Πανεπιστή-
μιο Δυτικής Μακεδονίας» (Β’ 1493),
10. την περ. β του άρθρου 485 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις»
(Α’ 141),
11. το άρθρο 2, την περ. ζ της παρ. 15 του άρθρου
15, την περ. ιδ της παρ. 2 του άρθρου 21, των παρ. 9
και 10 του άρθρου 84 του ν. 4485/2017 «Οργάνωση και
λειτουργία της ανώτατης εκπαίδευσης, ρυθμίσεις για την
έρευνα και άλλες διατάξεις» (Α’ 114),
12. Την απόφαση του Υπουργού Παιδείας, Θρησκευμάτων και Αθλητισμού υπό στοιχεία Φ.154400/Ζ2/24-12-
2024 (Β’ 7226) περί παράτασης των αναφερομένων στο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1059/18.03.2025
άρθρο 463 του Κεφαλαίου ΙΖ’ του ν. 4957/2022 (Α’ 141)
προθεσμιών,
13. την υπ’ αρ. 122/25-09-2020 απόφαση της Συγκλήτου του Πανεπιστημίου Δυτικής Μακεδονίας για την
μείωση του χρονικού διαστήματος υποβολής αιτήσεων
των υποψηφίων για θέση μέλους ΔΕΠ.
14. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης σε ΕΜΔΔ-ΜΙΤΟΣ, αποφάσισε
την ανοικτή προκήρυξη για την πλήρωση μιας (1) θέσης Διδακτικού Ερευνητικού Προσωπικού (Δ.Ε.Π.), στη
βαθμίδα του Αναπληρωτή Καθηγητή με γνωστικό αντικείμενο «Μοντελοποίηση Συστημάτων Καινοτομίας».
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητάς τους μαζί με όλα
τα παρακάτω αναγκαία κατά την κρίση δικαιολογητικά
στο πληροφοριακό σύστημα «ΑΠΕΛΛΑ» (https://apella.
minedu.gov.gr) μέσα σε αποκλειστική προθεσμία ενός
(1) μηνός από την ημερομηνία του εγγράφου της ανακοίνωσης της δημοσίευσης της προκήρυξης αυτής στον
ημερήσιο τύπο.
Μαζί με την αίτηση οι υποψήφιοι πρέπει να υποβάλουν:
1. Αντίγραφο του δελτίου αστυνομικής ταυτότητας ή
του διαβατηρίου.
2. Αντίγραφα των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να φέρουν τις νόμιμες θεωρήσεις
και να συνοδεύονται από επίσημες μεταφράσεις, καθώς
και από την απόφαση ισοτιμίας από το ΔΟΑΤΑΠ. Εάν δεν
υπάρχει απόφαση ισοτιμίας, εφαρμόζεται το άρθρο 304
του ν. 4957/2022.
3. Βιογραφικό σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και τα άλλα επιστημονικά
δημοσιεύματα.
6. Όλα τα απαραίτητα έγγραφα στοιχεία που πιστοποιούν τα προβλεπόμενα από τη νομοθεσία προσόντα
εκλογής, όπως ορίζεται στο άρθρο 9 του ν. 4521/2018
Ο υποψήφιος που θα επιλεγεί κατόπιν παραπεμπτικού
εγγράφου του Πανεπιστημίου Δυτικής Μακεδονίας θα
καταθέσει γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, που
να πιστοποιούν την υγεία του υποψηφίου προκειμένου
να ασκήσει τα καθήκοντα της αντίστοιχης θέσης.
Η υπηρεσία που θα προβεί στην έκδοση της τελικής
πράξης διορισμού θα αναζητήσει αυτεπαγγέλτως:
- Το πιστοποιητικό γέννησης του επιλεγέντος υποψηφίου. Προκειμένου για πολίτες κρατών-μελών της
Ευρωπαϊκής Ένωσης, υποβάλλεται πιστοποιητικό της
αρμόδιας αρχής του κράτους την ιθαγένεια του οποίου
έχει ο υποψήφιος.
- Το αντίγραφο Ποινικού Μητρώου δικαστικής χρήσης.
- Το πιστοποιητικό στρατολογικής κατάστασης τύπου
Α’. Με υπεύθυνη δήλωση του ν. 1599/1986 οι άρρενες
υποψήφιοι δεσμεύονται ότι θα έχουν εκπληρώσει τις
στρατιωτικές τους υποχρεώσεις ή θα έχουν απαλλαγεί
νόμιμα από αυτές πριν την έκδοση της πρυτανικής πράξης διορισμού τους.
Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους-μέλους
της Ευρωπαϊκής Ένωσης, στο οποίο δεν προβλέπεται
όμοιο κώλυμα διορισμού. Οι ανωτέρω πολίτες οφείλουν
να υποβάλουν, εκτός των πιο πάνω δικαιολογητικών και
πτυχίο ή μεταπτυχιακό τίτλο σπουδών Ελληνικού Α.Ε.Ι.
ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1’ επιπέδου από το
Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής
γλώσσας.
Για περισσότερες πληροφορίες οι ενδιαφερόμενοι
μπορούν να απευθύνονται στη Γραμματεία του Τμήματος Λογιστικής και Χρηματοοικονομικής (Διεύθυνση:
Πανεπιστημιούπολη Κοίλα Κοζάνης, 50100 Κοζάνη, τηλ.
24610-68222).
Η προκαλούμενη δαπάνη της οποίας το ύψος δεν
μπορεί να προσδιοριστεί θα καλυφθεί από τον προϋπολογισμό του Υπουργείου Παιδείας, Θρησκευμάτων
και Αθλητισμού (ΑΛΕ 2120101005 και ΑΛΕ 2190201099
του ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Κοζάνη, 10 Μαρτίου 2025
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1059/18.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250301059.pdf | Tokens: 34177]